Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: érdeklődött. A Hivatal köztisztviselője közölte, hogy a panaszos az 1993. évi II. törvény 33. §-ában foglaltakra tekintettel nem jogosult a munkanélküliek jövedelempótló támogatására.
Paragraph Index: 691

2. A FPEP többször követett el ügyviteli hibát és mulasztott: — az 1994, 1995. évi egyenlegközlésnél, — az 1997. évi árpilis 3-án kelt jegyzőkönyvvel, — a panaszos 1996. évi egyenlegközlőre küldött beadványára nem adott választ. A panasz végleges rendezésére csak az állampolgári jogok országgyűlési biztosa általános helyettesének vizsgálatra történő felkérését követően került sor. Az állampolgári jogok országgyűlési biztosa általános helyettese megállapította, hogy a hasonló hibák elkerülése érdekében a Pénztár több intézkedést tett. A folyószámlák egyeztetése során követendő eljárást igazgatói utasítás szabályozza. Az egyeztetés alkalmával jegyzőkönyv kerül felvételre, melyet az ügyfél és a Fővárosi és Pest Megyei Egészségbiztosítási Pénztár ügyintézője is aláír. Az ügyfél a jegyzőkönyv egy példányát megkapja. Az adott ügyben a Fővárosi és Pest Megyei Egészségbiztosítási Pénztár igazgatója a felelősség megállapításáról és a szükséges intézkedések megtételéről gondoskodott. A fentiekre tekintettel az állampolgári jogok országgyűlési biztosa általános helyettese ajánlást nem tett, a vizsgálatot lezárta. OBH 5911/1997. Az Alkotmány 70/E. § (1)—(2) bekezdésében védett szociális biztonsághoz, valamint az Alkotmány 2. § (1) bekezdésében deklarált jogállamiságból fakadó jogbiztonsághoz való alkotmányos jogokkal összefüggésben visszásságot okoz, hogy a Fővárosi és Pest Megyei Egészségbiztosítási Pénztár — a III. csoportos rokkantsági nyugdíjas panaszos nyugellátását az Országos Orvos Szakértői Intézet I. és II. fokú orvosi bizottságának téves döntésére tekintettel — megszüntette, majd ezt követően az Egészségbiztosítási Pénztár téves adatszolgáltatása miatt a rendszeres szociális járadék folyósítását is megszüntette és annak visszafizetésére kötelezte a panaszost. A panaszos azért kért segítséget, mert a Fővárosi és Pest Megyei Nyugdíjbiztosítási Igazgatóság szociális járadék igényét hosszadalmasan bírálta el, melynek következtében 10 hónapig ellátatlan volt. Ezt követően pedig az ellátását visszavonták, visszafizetésre kötelezték. Az eljárás súlyosan megviselte a panaszos idegeit. Az állampolgári jogok országgyűlési biztosa általános helyettese a vizsgálat során a következőket állapította meg: Az 1942-ben született panaszos részére a Fővárosi és Pest Megyei Nyugdíjbiztosítási Igazgatóság jogelődje 1990. április 11-i folyósítási kezdő időponttal III. csoportos rokkantságára tekintettel rokkantsági nyugdíjat állapított meg. A nyugdíj folyósítása folyamatosan megtörtént. Az orvosi bizottság véleménye alapján a soros felülvizsgálatok ideje: 1992. március 17., 1993. április 16., majd 1996. április 29. Az utóbbi felülvizsgálaton, majd másodfokon is az orvosi bizottság a panaszos munkaképesség-csökkenésének mértékét 50%-osnak értékelte. Ezért a Fővárosi és Pest Megyei Nyugdíjbiztosítási Igazgatóság 1996. január 22-én rokkantsági nyugdíj megszüntető határozatot hozott 1996. július 1-jei hatállyal, egyidejűleg tájékoztatta a panaszost a rendszeres szociális járadék lehetőségéről. A panaszos 1997. január 29-én terjesztette elő rendszeres szociális járadék igényét, melyet az Igazgatóság 1997. március 20-án kelt rendszeres szociális járadék megállapító határozattal bírált el, 1996. július 1-jétől visszamenőleg. A folyó- 1999/79/II. szám sításra a rokkantsági nyugdíj megszüntetését követően közel 10 hónap után került sor. Ezt követően a panaszos és a vállalkozói igazolvánnyal rendelkező fia közötti névazonosság következtében, tévesen, az apa személyi adatait tartalmazó jogosítás került (az illetékes Egészségbiztosítási Pénztártól) az igény elbíráló szakosztály birtokába, melyre hivatkozással a már megállapított rendszeres szociális járadékot hatályon kívül helyezték, és annak teljes összegben történő visszafizetésére kötelezték a panaszost. A panaszos 1997. június 11-én a határozat ellen fellebbezéssel élt, illetőleg vizsgálatot kért több szervtől (Országos Nyugdíjbiztosítási Főigazgatóság, Miniszterelnöki Hivatal, OBH). Az ügyviteli hibát az Igazgatóság soron kívül korrigálta, és az 1997. június 17-én kiadott határozatával intézkedett az ellátás visszaállításáról és az elmaradt járadék kiutalásáról. A panaszos a rendszeres szociális járadékát megállapító határozatával szemben keresetet nyújtott be a Pesti Központi Kerületi Bírósághoz. A bíróság ítéletében a támadott határozatot — az I. fokú határozatra is kiterjedően — akként változtatta meg, hogy a panaszos munkaképesség-csökkenése folyamatosan (1990. márciustól) 67%-os mértékű, így III. csoportos rokkant. A Fővárosi és Pest Megyei Nyugdíjbiztosítási Igazgatóság az ítélet alapján a panaszos rokkantsági nyugdíját 1996. július l-jétől visszamenőleg visszaállította. A panaszos 1998. május 16-án kelt tájékoztatása szerint az ellátását 1997. december végén folyósították, a felmerült költségek és kamat tekintetében azonban nem történt intézkedés. Az állampolgári jogok országgyűlési biztosa általános helyettese megállapította, hogy az eljárás során sérült a panaszos jogbiztonsághoz és szociális biztonsághoz való joga. Megállapította azonban, hogy időközben — részben a panaszos fellebbezésére, részben pedig keresetére — a bíróság ítélete alapján jogsérelme orvoslásra került, nem térültek meg azonban az erre felhatalmazó jogszabály hiányában a panaszos költségei, és nem történt meg a kamat elszámolása. Az állampolgári jogok országgyűlési biztosa általános helyettese ajánlásában felkérte az érintett Nyugdíjbiztosítási Igazgatóság, illetőleg Egészségbiztosítási Pénztár igazgatóját, hogy intézkedjék soron kívül a felelősség és a kamat megállapításáról, illetve annak kiutalásáról. Az állampolgári jogok országgyűlési biztosa általános helyettese a Fővárosi és Pest Megyei Egészségbiztosítási Pénztár igazgatójának, valamint a Fővárosi és Pest Megyei Nyugdíjbiztosítási Igazgatóság igazgatójának az ajánlásra érkezett válaszát nem fogadta el, mivel az ügyintézés során elkövetett hibájuk, mulasztásuk jelentőségét nem ismerték el. Mindkét igazgatási szerv az ügyintézési hiba utólagos javításával, valamint a Pesti Központi Kerületi Bíróság ítélete alapján hozott határozattal az ügyet lezártnak tekintette. Az állampolgári jogok országgyűlési biztosa általános helyettese az OEP, valamint az ONYF főigazgatóját kiegészítő vizsgálatra kérte fel. Az Országos Egészségbiztosítási Pénztár főigazgatója a vizsgálat befejezéseként a téves adatot szolgáltató köztisztviselőt, valamint revizort szóbeli figyelmeztetésben részesítette. Ezzel egy időben a Fővárosi és Pest Megyei Egészségbiztosítási pénztár a panaszost szociális körülményeire is tekintettel (kérelmére) 25 000 Ft egyszeri segélyben részesítette. Az Országos Nyugdíjbiztosítási Főigazgatóság főigazgatója pedig az ügy tanulságait levonva intézkedett a Nyugdíjfolyósító Igazgatóság vezetője felé annak érdekében, hogy a jövőben ilyen elhúzódó ügyintézés ne forduljon elő. Az ügyben mulasztást elkövető köztisztviselő felelősségre vonása az Országos Nyugdíjbiztosítási Főigazgatóság 1997. június 26-án kelt panaszosnak megküldött levele tanúsága szerint megtörtént, egyben elnézést kértek az eljárás során elszenvedett kellemetlenségekért az ágazat munkatársai nevében is. Tájékoztatása szerint nyomatékosan felhívta a figyelmet a szakaszos ügyintézési gyakorlat felszámolására és szakmai oktatás keretében az ilyen irányú továbbképzésre. A főigazgató vizsgálata az elhúzódó ügyintézés okának elemzése során azt is megállapította, hogy a panaszos valóban 1996. június hó végéig részesült rokkantsági nyugdíjban, az ellátást az Igazgatóság rokkantság hiányában az 1996. május 15-én kelt határozatával megszüntette. A panaszos azonban csak nyolc hónap elteltével, 1997. január 29-én terjesztette elő rendszeres szociális járadék iránti igényét. A járadékmegállapító határozat 1997. március 24-én érkezett a Nyugdíjfolyósító Igazgatósághoz, melyet április 8-án foganatosított és kiutalták a visszamenőleg járó összeget. A téves intézkedés miatt az ellátás folyósítását 1997. június 30-i hatállyal megszüntették, majd a hiba feltárását követően

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes